
 R A P O R T 
asupra proiectului de Lege privind reglementarea situaţiei financiare a Administraţiei Naţionale a Îmbunătăţirilor Funciare, a Societăţii Naţionale Îmbunătăţiri Funciare – S.A., a asociaţiilor utilizatorilor de apă pentru  irigaţii şi a altor agenţi economici şi instituţii publice care desfăşoară activităţi de îmbunătăţiri funciare prin suportarea de la bugetul de stat pentru  anul 2005 a unor cheltuieli efectuate în anul 2004

În conformitate cu prevederile art.89 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere în procedură de urgenţă, cu proiectul de Lege privind reglementarea situaţiei financiare a Administraţiei Naţionale a Îmbunătăţirilor Funciare, a Societăţii Naţionale Îmbunătăţiri Funciare – S.A., a asociaţiilor utilizatorilor de apă pentru  irigaţii şi a altor agenţi economici şi instituţii publice care desfăşoară activităţi de îmbunătăţiri funciare prin suportarea de la bugetul de stat pentru  anul 2005 a unor cheltuieli efectuate în anul 2004, transmis cu nr.P.L. – X 188 din 23 mai 2005 şi înregistrat sub nr.24/198/24.05.2005. 

La întocmirea raportului Comisia a avut în vedere avizul Consiliului Legislativ, avizele  Comisiei juridice, de disciplină şi imunităţi şi Comisiei pentru  buget finanţe şi bănci.
Proiectul de lege are ca obiect reglementarea situaţiei financiare a Administraţiei Naţionale a Îmbunătăţirilor Funciare, a Societăţii Naţionale Îmbunătăţiri Funciare – S.A., a asociaţiilor utilizatorilor de apă pentru  irigaţii şi a altor agenţi economici şi instituţii publice care desfăşoară activităţi de îmbunătăţiri funciare prin suportarea de la bugetul de stat pentru  anul 2005 a unor cheltuieli efectuate în anul 2004.

Proiectul de Lege privind reglementarea situaţiei financiare a Administraţiei Naţionale a Îmbunătăţirilor Funciare, a Societăţii Naţionale Îmbunătăţiri Funciare – S.A., a asociaţiilor utilizatorilor de apă pentru  irigaţii şi a altor agenţi economici şi instituţii publice care desfăşoară activităţi de îmbunătăţiri funciare prin suportarea de la bugetul de stat pentru  anul 2005 a unor cheltuieli efectuate în anul 2004 face parte din categoria legilor ordinare, potrivit prevederilor art.73 din Constituţia României, republicată.

La lucrările comisiei au fost prezenţi 25 de deputaţi, din totalul de 25  membri ai comisiei.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor, republicat,  domnul  Dănuţ Apetrei, secretar de stat în Ministerul Agriculturii, Pădurilor şi Dezvoltării Rurale.

Raportul Comisiei a fost adoptat cu majoritate de voturi, înregistrându-se 2 voturi împotrivă, în şedinţa din 25  mai 2005.

Proiectul de lege a fost adoptat de Senat în şedinţa din 19 mai 2005. 
Proiectul de lege, potrivit art.75 alin.(1) şi (3) din Constituţia României, republicată, şi art.86 alin.(3) pct.1 din Regulamentul Camerei Deputaţilor, republicat, este de competenţa decizională  a Camerei Deputaţilor.

În urma dezbaterii, Comisia propune admiterea cu modificări  a proiectului de lege. 
I. Amendamente admise
În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text iniţial

	Text Senat 
	Text propus de Comisie 

(autorul amendamentului)
	Motivarea amendamentelor propuse

	0
	1
	2
	3
	4

	1. 
	
	Titlul legii

LEGE

privind reglementarea situaţiei financiare a Administraţiei Naţionale a Îmbunătăţirilor Funciare, a Societăţii Naţionale Îmbunătăţiri Funciare – S.A., a asociaţiilor utilizatorilor de apă pentru  irigaţii şi a altor agenţi economici şi instituţii publice care desfăşoară activităţi de îmbunătăţiri funciare prin suportarea de la bugetul de stat pentru  anul 2005 a unor cheltuieli efectuate în anul 2004
	Nemodificat  
	

	2. 
	
	Articol unic. – Se autorizează Ministerul Agriculturii, Pădurilor şi Dezvoltării Rurale să deconteaze din bugetul pentru  anul 2005 unele cheltuieli efectuate până la data de 31 decembrie 2004 de către Administraţia Naţională a Îmbunătăţirilor Funciare, Societatea Naţională Îmbunătăţiri Funciare  - S.A., de asociaţiile utilizatorilor de apă pentru  irigaţii şi de alţi agenţi economici şi instituţii publice pentru  acoperirea cheltuielilor cu energie electrică consumată la staţiile de pompare şi a cheltuielilor de întreţinere şi reparaţii a infrastructurii de îmbunătăţiri funciare, la limita sumei de 322,6 miliarde lei.  
	Articolul unic devine art.1 -  Nemodificat  
	Pentru  respectarea normelor de tehnică legislativă.



	3. 
	
	
	După articolul 1 se introduce un articol nou, art.2 cu următorul cuprins:

    „Art.2. - Dobânzile, majorările de întârziere şi penalităţile de orice fel, calculate de Societatea Comercială de Distribuţie şi Furnizare a Energiei Electrice „Electrica” - S.A. pentru neachitarea la termenele scadente a costurilor cu energia electrică consumată pentru pomparea apei pentru irigaţii şi desecări de către Societatea Naţională „Îmbunătăţiri Funciare” – S.A.  si asociaţiile utilizatorilor de apă pentru irigaţii se suporta  de la bugetul de stat în limita sumei de 50 miliarde lei cu încadrarea în prevederile bugetare aprobate Ministerului Agriculturii, Pădurilor  şi Dezvoltării Rurale pentru anul 2005.”
Deputat PNL: Semcu Adrian 
Deputat PNL: Pardău Dumitru 
	



Comisia a propus aprobarea proiectului cu   23  voturi pentru,  2   voturi împotrivă şi   0  abţineri.

  


PREŞEDINTE,



          




SECRETAR,

Dr.Atilla KELEMEN 
                              




Ioan MUNTEANU
Întocmit: Consilier Anton Păştinaru
               Expert Gabriela Ciurea 

